
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 64 

31 Ιανουάριου 2001 


ΑΠΟΦΑΣΕΙΣ 

Αριθ. 1093702/9330ΠΕ/Β0010 

Επανακαθορισμός των ορίων αιγιαλού - παραλίας στη θέ¬ 
ση "ΚΕΦΑΛΕΣ-ΑΓ.ΔΑΥΙΔ», Ασμηνίου, Δήμου Αρτεμι¬ 
σίου, Ν. Εύβοιας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις του Ν.3200/55 "περί διοικητικής αποκε- 
ντρώσεως" όπως αυτές τροποποιήθηκαν και ισχύουν σή¬ 
μερα με τα Ν.Δ. 532/79, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/88, Ν.2026/92 και Π.Δ. 97/93. 

2. - Τις διατάξεις του Π.Δ. 551/88 "οργάνωση Νομαρ¬ 
χιών - οργάνωση Οικονομικών Υπηρεσιών" (ΦΕΚ 259 
τ.Α'), όπως τροποποιήθηκε και ισχύει. 

3. - Τις διατάξεις του άρθρου 19 παρ. 5 του Ν.Δ. 
2344/95, του άρθρου 52παρ. 6του Ν.2218/1994, του άρ¬ 
θρου 4 παρ. 7 του Ν.2240/94, δυνάμει των οποίων αρμο¬ 
διότητες του Υπουργείου Οικονομικών που είχαν μεταβι¬ 
βαστεί σε Νομάρχες ανήκουν στον Περ/κό Δ/ντή, σε συν¬ 
δυασμό με αυτέςτου άρθρου 14παρ.2του Ν.2399/96, με 
τις οποίες προβλέπεται η κατάργηση των θέσεων των 
Περιφερειακών Δ/ντών, οι αρμοδιότητες πλέον του οποί¬ 
ου περιήλθαν στον Γενικό Γραμματέα της Περιφέρειας 
και ασκούνται από τον Αναπληρωτή Περιφερειακό Δ/ντή. 

4. - Τις διατάξεις των παρ. 2 και 6 του άρθρου 1 του 
Ν.2503/97 Διοίκηση Οργάνωση, Στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις (ΦΕΚ 107 τ. Α'), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή Νομαρχίας δεν υπήχθησαν στην ενιαία οργανική 
μονάδα της Περιφέρειας ούτε καταργήθηκαν, αλλά απο¬ 
τελούν από 1.9.97 Υπηρεσίες του Υπουργείου Οικονομι¬ 
κών. 

5. - Το αριθ. 28975/31.7.97 έγγραφο της Δ/νσης Διοίκη¬ 
σης του Υπ. Εσωτερικών Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 
Υπ. Οικονομικών μεταφέρονται από 1.9.97 στον Υπουργό 
Οικονομικών. 

6. - Την υπ’ αριθμ. 1039386/441/Α0006/21.4.2000 ΦΕΚ 
12Β721.4.2000 κοινή απόφαση του Πρωθυπουργού & 
Υπουργού Οικονομικών στους Υφυπουργούς. 


7. - Την αριθ. 1043053/483/Α0006/9.5.2000 απόφαση 
του Υφυπουργού Οικονομικών "περί μεταβίβασης αρμο¬ 
διοτήτων του Υφυπουργού Οικονομικών στους Γενικό 
Γραμματέα, Γενικούς Διευθυντές κ.λ.π. του Υπουργείου 
Οικονομικών. 

Προϊσταμένους των Περιφερειακών Υπηρεσιών του Υπ. 
Οικονομικών πλην Γ.Λ.Κ. και Γ.Χ.Κ.". 

8. -Τις διατάξεις του άρθρου 100 του Π.Δ. 284/88 "περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και παραλίας και θέσεων αμμολη¬ 
ψ ίας". 

9. - Την αριθμ. 1078204/927/0006Α/6.8.92 κοινή υπουρ¬ 
γική απόφαση των Υπουργών Προεδρίας και Οικονομι¬ 
κών, με την οποία διατηρείται σε ισχύ η Επιτροπή καθορι¬ 
σμού ορίων αιγιαλών και θέσεων αμμοληψίας. 

10. - Τις διατάξεις των άρθρων 1 μέχρι και 7 του Α.Ν. 
2344/40 "περί αιγιαλού και παραλίας, όπως τροποποιήθη¬ 
καν και συμπληρώθηκαν με τις διατάξεις: α) του Ν.Δ. 
439/70 β) του άρθρου 13 του Ν. 1078/1980 και γ) του άρ¬ 
θρου 23 του Ν.1337/1983. 

11. - Τις διατάξεις του άρθρου 20 του Ν.719/77 "περίτου 
τρόπου σύνταξης τοπογραφικών, υψομετρικών διαγραμ¬ 
μάτων από ιδιώτες μηχανικούς κ.λ.π. 

12. - Την αριθμ. Φ121/1068/1990 (ΦΕΚ 567 τ.Δ'/1990) 
Απόφαση Νομάρχη Εύβοιας, "περί καθορισμού ορίων αι- 
γιαλού - παραλίας στη θέση “Αγ. Δαυίδ”, Ασμηνίου, Ν. Εύ¬ 
βοιας", τμήμα του οποίου επανακαθορίζεται με την πα¬ 
ρούσα, από κορυφή εγκ/νου αιγιαλού 7 έως 8. 

13. - Την αριθμ. Φ121/1120/1990 (ΦΕΚ 570 τ. Δ'/1990) 
Απόφαση Νομάρχη Εύβοιας, "περί καθορισμού ορίων αι- 
γιαλού - παραλίας στη θέση ’Κεφάλες (Αγ. Δαυίδ) - Ασμή- 
νιο (εκτός οικισμού), Ν. Εύβοιας", τμήμα του οποίου επα¬ 
νακαθορίζεται με την παρούσα, από κορυφή εγκ/νου αι- 
γιαλού 1 έως 5. 

14. - Την από 29.2.2000 έκθεση της κατά το άρθρο 100 
του Π.Δ. 284/88 αρμόδιας Επιτροπής καθορισμού των ο¬ 
ρίων του αιγιαλού - παραλίας και θέσεων αμμοληψίας, 
που επανακαθόρισε τα όρια του αιγιαλού - παραλίας στη 
θέση “Κεφάλες - Αγ. Δαυίδ”, Ασμηνίου, Δήμου Αρτεμισί¬ 
ου, Ν. Εύβοιας. 

15. -Το από Ιούλιο 1999, με κλίμακα 1:500 τοπογραφικό 
διάγραμμα του τοπογράφου μηχανικού Κων/νου Γ. Γιάν- 
ναρη, σε μια (1) πινακίδα, που ελέγχθηκε για την ακρίβεια 
της αποτύπωσης από τον Ε. Κασιμάτη, τοπ.μηχ/κό της 

Τ.Υ.Δ.Κ., στις 25.10.99 και θεωρήθηκε την ίδια ημερομη¬ 
νία από την Αντ. Μπένου, πολ. μηχ/κό, Προϊστάμενη της 
Τ.Υ.Δ.Κ. της Δ/νσης Τοπ. Αυτ/σης & Διοίκησης Εύβοιας, 
Περιφ. Στ. Ελλάδας, όπως ορίζουν οι διατάξεις του άρ¬ 
θρου 20 του Ν.719/77 και συνοδεύει την έκθεση της προ- 
αναφερόμενης Επιτροπής. 

16.- Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ.544.5/513/00/Σ. 1074/22-08- 
00 έγγραφό του, αποφασίζουμε: 

1. Επικυρώνουμε την από 29.2.2000 έκθεση της κατά το 
άρθρο 100 του Π.Δ. 284/88 αρμόδιας Επιτροπής καθορι¬ 
σμού των ορίωντου αιγιαλού και παραλίας και θέσεων αμ- 
μοληψίας "περί επανακαθορισμού των ορίων αιγιαλού - 
παραλίας στη θέση ’Κεφάλες - Αγ. Δαυίδ’, Ασμηνίου, Δή¬ 
μου Αρτεμισίου, Ν. Εύβοιας", καθώς και το από Ιούλιο 
1999 τοπογραφικό - υψομετρικό διάγραμμα, που τη συ¬ 
νοδεύει, το οποίο συντάχθηκε από τον τοπογράφο μηχα¬ 
νικό Κων/νο Γ. Γιάνναρη, σε μια (1) πινακίδα, με κλίμακα 
1:500, που ελέγχθηκε για την ακρίβεια της αποτύπωσης 
από τον Ε.Κασιμάτη, τοπ. μηχ. της Τ.Υ.Δ.Κ., στις 25.10.99 
και θεωρήθηκε την ίδια ημερομηνία από την Αντ. Μπένου, 
πολ. μηχ., Προϊσταμένη της Τ.Υ.Δ.Κ. της Δ/νσης Τοπ. 
Αυτ/σης & Διοίκησης Εύβοιας, Περιφ. Στ. Ελλάδας, όπως 
ορίζουν οι διατάξεις του άρθρου 20 του Ν.719/77. 

2. Στο τοπογραφικό διάγραμμα επανακαθορίσθηκαν α¬ 
πό την αρμόδια Επιτροπή, όπως πιο πάνω αναφέρεται: 

- Τα όρια του αιγιαλού με κόκκινη συνεχή πολυγωνική 
γραμμή με στοιχεία 1,2,... 6,7, της οποίας οι κορυφές ε¬ 
ξασφαλίζονται με συντεταγμένες του κρατικού τριγωνο¬ 
μετρικού δικτύου. 

- Τα όρια της παραλίας με κίτρινη συνεχή πολυγωνική 
γραμμή με στοιχεία 1’,2’,.... 6’,7’, σε απόσταση 15 μ. από 
αυτήν του αιγιαλού, της οποίας οι κορυφές εξασφαλίζο¬ 
νται με συντεταγμένες του κρατικού τριγωνομετρικού δι¬ 
κτύου. 

3. Αποφαίνεται ότι δεν υπάρχει παλαιός αιγιαλός. 

4. Δεν εξαιρούνται τα κτίσματα που βρίσκονται στη ζώ¬ 
νη παραλίας. 

5. Την εν μέρει ακύρωση της αριθμ. Φ121/1068/1990 
(ΦΕΚ567τ. Δ’/1990) Απόφασης Νομάρχη Εύβοιας και μό¬ 
νο ως προς το τμήμα που επανακαθορίζεται με την πα¬ 
ρούσα (από κορυφή 7 έως 8). 

6. Την εν μέρει ακύρωση της αριθμ. Φ121/1120/1990 
(ΦΕΚ570τ.Δ’/1990) Απόφασης Νομάρχη Εύβοιας και μό¬ 
νο ως προς το τμήμα που επανακαθορίζεται με την πα¬ 
ρούσα (από κορυφή 1 έως 5). 

7. Η παρούσα απόφαση μαζί με την έκθεση και το διά¬ 
γραμμα, που προαναφέραμε, να δημοσιευτούν στην Ε¬ 
φημερίδα της Κυβερνήσεως. 

Αθήνα, 8 Ιανουάριου 2001 
Με εντολή Υπουργού 
Ο Γ εν. Δ/ντής Δ.Π. & Ε.Κ. 

ΣΠΥΡΟΣΙ. ΣΤΑΘΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ 
ΠΑΡΑΛΙΑΣ ΚΑΙ ΘΕΣΕΩΝ ΑΜΜΟΛΗΨΙΑΣ 
Για τον επανακαθορισμό των ορίων του αιγιαλού-παρα- 
λίας στη θέση ’ΚΕΦΑΛΕΣ-ΑΓ.ΔΑΥΙΔ’, Ασμηνίου, Δήμου 
Αρτεμισίου, Ν.Εύβοιας. 

Στο Ασμήνιο σήμερα 29.2.2000, ημέρα Τρίτη, 
οι υπογραφόμενοι: 


1) Παγωνέτα Θραβάλου, εφοριακός ΠΕ/Α, Προϊσταμέ- 
νη Κτηματικής Υπηρεσίας, σαν Πρόεδρος, 

2) Αθηνά Μπούρικα, τοπ/φος μηχ/κός ΠΕ/Β, υπάλληλος 
της Κτηματικής Υπηρεσίας σαν μέλος, 

3) Νικόλαος Πετράκης, ανθ/χος Λ. Σ. (Ε.Υ.) , αναπλ/της 
Λιμενάρχη Αιδηψού, σαν μέλος, (κωλυομένου του τακτι¬ 
κού μέλους) 

που αποτελούμε την Επιτροπή καθορισμού ορίων αι- 
γιαλού - παραλίας και θέσεων αμμοληψίας, η σύνθεση 
της οποίας καθορίστηκε βάσει των διατάξεων των άρ¬ 
θρων 89,100,153 του Π.Δ.284/88 «περί Οργανισμού 
Υπουργείου Οικονομικών» και με την αριθ. 1034617/ 
616/0006Α/12.3.98 Απόφαση Γ ενικού Δ/ντή Δημόσιας Πε¬ 
ριουσίας και Εθνικών Κληροδοτημάτων Υπουργείου 
Οικονομικών, που συγκλήθηκε με την αριθ. 
Φ121/2258πε/24.2.2000 πρόσκληση του Προέδρου της, 
μεταβήκαμε επί τόπου στην περιοχή που προαναφέραμε 
την 29.2.2000 

Αφού λάβαμε υπόψη 

1. -Την από 8.7.99 αίτηση του ΓκίζαΔημητρίου, δια της 
οποίας ζητείται ο επανακαθορισμός των ορίων αιγιαλού- 
παραλίας στη πιο πάνω περιοχή, λόγω εμφιλοχώρησης 
σφάλματος. 

2. - Το από Ιούλιο 1999 , με κλίμακα 1:500 τοπογραφικό 
διάγραμμα του τοπογράφου μηχανικού Κων/νου Γ. Γιάν- 
ναρη, σε μία (1) πινακίδα, που ελέγχθηκε για την ακρίβεια 
της αποτύπωσης την 25.10.99 και θεωρήθηκε από την 
Προϊσταμένη της Τ.Υ.Δ.Κ. της Δ/νσης Τοπ.Αυτ/σης & Διοί¬ 
κησης Εύβοιας, Περιφ. Στ. Ελλάδας την 25.10.99 , όπως 
ορίζει το άρθρο 20 του Ν.719/77. 

3. -Τις διατάξεις του Α. Ν. 2344/40, όπως αυτός τροπο¬ 
ποιήθηκε, συμπληρώθηκε και ισχύει καθώς και την σχετι¬ 
κή Δικαστηριακή και Διοικητική Νομολογία. 

4. -Την από επιτόπιο μετάβαση σχηματισθείσα αντίληψη 
για το πλάτος της βρέχόμενης ζώνης της ξηράς και άλλα 
συναφή στοιχεία δηλαδή: 

α) Περιγραφή της μορφολογίας της περιοχής (βραχώ¬ 
δης, πεδινή, περίπου κλίση εδάφους, καταπτώσεις, βλά¬ 
στηση, προσχωσιγενές έδαφος, ενδείξεις μεταβολήςτου 
αιγιαλού, ύπαρξη ή μη παλαιού αιγιαλού κ.λ.π.). 

β)Κατάσταση της ακτής (διαβρώσεις, προσχώσεις, 
εκτελεσθέντα έργα κ.λ.π.) 

γ)Κατάσταση θαλασσίου χώρου (βάθη, ξέρες, ύφαλοι, 
ανάπτυγμα πελάγους) 

δ)Παλίρροιες και θαλάσσια ρεύματα 

ε)Επικρατούσες καιρικές συνθήκες (διεύθυνση, ένταση 
και συχνότητα πνεόντων ανέμων, ύψος κύματος κ.λ.π.) 

5. - Την αριθ.0121/1068/1990 (ΦΕΚ 567/τ.Δ'/1990) Από¬ 
φαση Νομάρχη Εύβοιας «περί καθορισμού ορίων αιγια- 
λού-παραλίας στη θέση Άγ. Δαυίδ’, Ασμηνίου Ν.Εύβοι¬ 
ας», τμήμα του οποίου επανακαθορίζεται με την παρού¬ 
σα, από κορυφή εγκ/νου αιγιαλού 7 έως 8. 

6. -Την αριθ.Φ121/1120/1990 (ΦΕΚ 570/τ.Δ'/1990) Από¬ 
φαση Νομάρχη Εύβοιας «περί καθορισμού ορίων αιγια- 
λού-παραλίας στη θέση Κεφάλες (Αγ-Δαυίδ)-Ασμήνιο (ε¬ 
κτός οικισμού) Ν. Εύβοιας», τμήμα του οποίου επανακα¬ 
θορίζεται με την παρούσα, από κορυφή εγκ/νου αιγιαλού 
1 έως 5. 

7. -Λοιπά στοιχεία που έλαβε υπόψη η Επιτροπή, όπως 
παλιά διαγ/τα, μαρτυρικές καταθέσεις, τίτλοι ιδιοκτησίας, 
έγγραφα ΓΕΝ, προηγούμενοι καθορισμοί σε γειτονική πε¬ 
ριοχή κ.λ.π. καθώς και τα συμπεράσματα που εξήχθηκαν 
κατά την κρίση της Επιτροπής που αναλυτικά είναι: 

- Η από 25.8.93 αίτηση Δ. Γκίζα, με το συνυποβαλλόμε¬ 
νο χάρτη ΓΥΣ σε κλ. 1:5000., προς τη Δ.Ο.Υ. Ιστιαίας με 
την οποία ζητείται η διόρθωση των ορίων αιγιαλού-παρα- 
λίας, στο σημείο ενώσεως του προς Δ. καθορισμένου με 
την Φ121 /1068/90 (ΦΕΚ567/τ.Δ'/1990) Απόφαση Νομάρ¬ 
χη Εύβοιας, και του προς Α. καθορισμένου με την 
Φ121/1120/90 (ΦΕΚ 570/τ.Δ'/1990) Απόφαση Νομάρχη 
Εύβοιας, μπροστά από την ιδιοκτησία του, λόγω αμφι- 
σβητήσεως της αποτύπωσης του διαγ/τος του καθορι¬ 
σμού. 

- Η αριθ.907/12.11.93 βεβαίωση της κοινότητας Ασμηνί- 
ου, σύμφωνα με την οποία στην περιοχή Κεφάλες Ασμη- 
νίου υπάρχει μεγάλο πρόβλημα διάβρωσης. 

- Η από 21.9.94 αρχική Έκθεση της Επιτροπής καθορι¬ 
σμού ορίων αιγιαλού - παραλίας και το συνόδευαν αυτής 
διαγ/μα, σύμφωνα με την οποία ενδεχομένως κατά την α¬ 
ποτύπωση της συγκεκριμένης θέσεως να είχε εμφιλοχω- 
ρήσει κάποιο σφάλμα και να μην απεδόθη σωστά η μορ¬ 
φή της ακτογραμμής. 

- Το αριθ. 544.5/217/95/18.4.95 έγγραφο ΓΕΝ, με το ο¬ 
ποίο δίνονται οδηγίες για τον χειρισμό της υπόθεσης (υ¬ 
ποβολή με την καθιερωμένη διαδικασία-αιτιολογημένη ά¬ 
ποψη επί του αιτήματος). 

- Την από 31.1.96 Έκθεση της Επιτροπής καθορισμού ο¬ 
ρίων αιγιαλού-παραλίας, που συγκροτήθηκε με νέα σύν¬ 
θεση (ως προς τα δυο πρώτα μέλη), ύστερα από το πα¬ 
ραπάνω έγγραφο του ΓΕΝ και σύφωνα με την οποία και 
προκειμένου τεκμηριωθεί η ορθότητα της αποτύπωσης 
της περιοχής θα έπρεπε να υποβληθούν αερ/φίες της πε¬ 
ριοχής, χάρτες της ΓΥΣ και κάθε άλλο επίσημο στοιχείο. 

-Την από 20.3.96 Αίτηση του Δ. Γκίζα, με την οποία υπο¬ 
βάλλονται: 

α. απόσπασμα χάρτη ΓΥΣ σε κλ.: 1:5000 

β. αερ/φία της περιοχής έτους 1970 σε κλ. 1:15.000 

-Την από 10.10.96 Έκθεση της Επιτροπής καθορισμού 
ορίων αιγιαλού-παραλίας, με 

-νέα σύνθεση ως προς το 2ο μέλος, που συγκροτήθηκε 
ύστερα από την υποβολή των παραπάνω στοιχείων και 
σύμφωνα με την οποία, αφού υποβληθούν νέα θεωρημέ¬ 
να τοπογραφικά διαγ/τα, απαιτείται να ακολουθηθεί η 
διαδικασία επαναπροσδιορισμού των ορίων αιγιαλού-πα- 
ραλίας, όπως υπαγορεύεται από την υφιστάμενη κατά¬ 
σταση της ακτογραμμής καθόσον εμφιλοχωρούν ιδιαίτε¬ 
ρες καιρικές συνθήκες στην περιοχή και παρουσιάζεται 
το φαινόμενο της συνεχούς διάβρωσης του εδάφους. 

8.- Το γεγονός ότι όπως προκύπτει από την υποβληθεί- 
σα αερ/φία έτους 1970 καθώς και από τον χάρτη της ΓΥΣ 
η ακτογραμμή απεικονίζεται κατά ομαλό τρόπο σε μεγά¬ 
λο μήκος άνευ της μικρής σε έκταση εσοχής (όρμου), η ο¬ 
ποία έχει αποτυπωθεί στο από Σεπτέμβριο 1988 τοπο- 
γραφικό διαγ/μα, που συνοδεύει την αριθ. 
Φ121/1120/6.9.90 απόφαση Νομάρχη Εύβοιας ενώ συμ¬ 
φωνεί με την αποτύπωση της ακτογραμμής, όπως αυτή α¬ 
πεικονίζεται στο από Ιούλιο 1999 διαγ/μα και επομένως 
θεωρούμε ότι έχει εμφιλοχωρήσει σφάλμα ως προςτην α¬ 
πόδοση της ακτογραμμής στη συγκεκριμένη θέση στο α¬ 
πό 1988 διαγ/μα, αφού δεν υπάρχει κάποια άλλη ένδειξη 


(π.χ. ύπαρξη κάποιου ρέμματος που να εκβάλλει στο εν 
λόγω σημείο), που να αποδεικνύει το αντίθετο και απαι¬ 
τείται επανακαθορισμός των ορίων αιγιαλού-παραλίας 
βάσει της 82/79 γνωμοδότησης του ΝΣΚ. 

9.- Το γεγονός ότι κατά την διενεργηθείσα αυτοψία κα¬ 
θώς και από την σύγκριση του από Ιουλίου 1999 διαγ/τος 
με το από Σεπτεμβρίου 1988 διαγ/μα και της αερ/φίας δια¬ 
πιστώθηκε η ύπαρξη του φαινομένου της διάβρωσης 
στην περιοχή, που παρουσιάζεται ιδιαίτερα έντονη δυτι¬ 
κότερα με αποτέλεσμα οι οριογραμμές αιγιαλού-παρα- 
λίας, που έχουν καθορισθεί με την Φ 121/1068/1990 από¬ 
φαση Νομάρχη Εύβοιας να εντοπίζονται σήμερα μέσα 
στη θάλασσα και να έχει τεθεί θέμα επανακαθορισμού 
των ορίων αιγιαλού-παραλίας και στην περιοχή αυτή. 

9.-Τις διατάξεις της παρ. 1 του αρθ. 5 (όπως αντικατα- 
στάθηκεμετηνπαρ.δτου αρθ. 23του Ν.1337/83) καιπαρ. 
1 του αρθ.7 του Α.Ν.2344/40, την Ε15780/405/ΠΟΛ 
3/9.1.87 εγκύκλιο Δ/νσης Δημ. Κτημάτων Υπ. Οικονομι¬ 
κών «περί καθορισμού οριογραμμής παραλίας» και συνε- 
κτιμώντας τα δεδομένα της περιοχής ότι πρόκειται για πε¬ 
ριοχή με τάσεις τουριστικής ανάπτυξης, προτείνουμε τη 
δημιουργία ζώνης παραλίας πλάτους 15μ., που θεωρείται 
απαραίτητη για την εξυπηρέτηση της επικοινωνίας ξη- 
ράς-θαλάσσης και τανάπαλιν καθώς και για λοιπούς εξω- 
ραϊστικούς και κοινωφελείς σκοπούς. 

Ύστερα από τα παραπάνω η Επιτροπή, αποφασίζει 

1) Επανακαθορίζει επί του παραπάνω τοπογραφικού 
διαγράμματος: 

Α) Την οριογραμμή του αιγιαλού με κόκκινη συνεχή πο¬ 
λυγωνική γραμμή 1 ,...6,7της οποίας οι κορυφές εξασφα¬ 
λίζονται με συντεταγμένες από το κρατικό τριγωνομετρι¬ 
κό δίκτυο. 

Β) Την οριογραμμή της παραλίας με συνεχή κίτρινη πο¬ 
λυγωνική γραμμή 1’,...6’,7’ σε απόσταση 15μ. από αυτήν 
του αιγιαλού, γιατί δεν εξυπηρετούνται οι σκοποί του άρ- 
θρ. 7 παρ. Ιτου Α.Ν.2344/40. Οι κορυφές της εξασφαλί¬ 
ζονται με συντεταγμένες από το κρατικό τριγωνομετρικό 
δίκτυο. 

2) Αποφαίνεται ότι δεν υπάρχει παλαιός αιγιαλός. 

3) Δεν εξαιρούνται τα κτίσματα που βρίσκονται στη ζώ¬ 
νη παραλίας. 

4) Την εν μέρει ακύρωση της αριθ. 0121/1068/1990 
(ΦΕΚ 567τ.Δ'/1990) Απόφασης Νομάρχη Εύβοιας και μό¬ 
νο ως προς το τμήμα που επανακαθορίζεται με την πα¬ 
ρούσα (από κορυφή 7 έως 8). 

5) Την εν μέρει ακύρωση της αριθ.0121/1120/1990 (ΦΕΚ 
570τ.Δ'/1990) Απόφασης Νομάρχη Εύβοιας και μόνο ως 
προς το τμήμα που επανακαθορίζεται με την παρούσα (α¬ 
πό κορυφή 1 έως 5). 

Η Επιτροπή 

ΠΑΓΩΝΕΤΑ ΘΡΑΒΑΛΟΥ 
ΑΘΗΝΑ ΜΠΟΥΡΙΚΑ 
ΝΙΚΟΛΑΟΣ ΠΕΤΡΑΚΗΣ 

